pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ไทย-จีน พร้อมร่วมมือมาตรการป้องกันการแพร่ระบาดโรคโควิด-19
วันจันทร์ที่ 2 มีนาคม 2563
ไทย-จีน พร้อมร่วมมือมาตรการป้องกันการแพร่ระบาดโรคโควิด-19
ไทย-จีน พร้อมร่วมมือมาตรการป้องกันการแพร่ระบาดโรคโควิด-19
วันนี้ (2 มีนาคม 2563) เวลา 08.00 น. ณ ตึกนารีสโมสร ทําเนียบรัฐบาล นายหยาง ซิน (Mr. Yang Xin) อุปทูตสถานเอกอัครราชทูตสาธารณรัฐประชาชนจีนประจําประเทศไทย เข้าเยี่ยมคารวะ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข สรุปสาระสําคัญดังนี้
รองนายกรัฐมนตรีกล่าวยินดีที่ได้พบอุปทูตสถานเอกอัครราชทูตสาธารณรัฐประชาชนจีนฯ พร้อมกล่าวถึงสถานการณ์โรคติดเชื้อไวรัสโคโรนา 2019 หรือ โรคโควิด-19 ในไทย โดยรัฐบาลไทยได้ออกมาตรการต่างๆ เพื่อควบคุมการระบาดของโรคโควิด-19 โดยมุ่งหวังว่าจะได้รับการสนับสนุนจากจีน และไทยพร้อมให้ความร่วมมือแลกเปลี่ยนประสบการณ์กับทางการจีน
อุปทูตสถานเอกอัครราชทูตสาธารณรัฐประชาชนจีนฯ ยินดีที่ได้พบรองนายกรัฐมนตรี โดยทางการจีนพร้อมให้ความร่วมมือและความช่วยเหลือกับทางการไทย ขณะนี้สถานการณ์โรคโควิด-19 ในจีนดีขึ้นตามลําดับ ซึ่งรัฐบาลจีนได้ติดตามเฝ้าระวังและดูแลประชาชนอย่างใกล้ชิด
ทั้งสองฝ่ายเห็นพ้องที่จะสนับสนุน และให้ความร่วมมือระหว่างกันอย่างเต็มที่ ในการป้องกันการแพร่ระบาดโรคโควิด-19 ตลอดจนการนํายาต้านไวรัสโรคโควิด-19 มาใช้รักษาผู้ป่วย ทั้งนี้ รัฐบาลไทยขอความร่วมมือจากประชาชนให้ปฏิบัติตามคําแนะนําต่างๆ เพื่อลดโอกาสในการติดเชื้อ และลดการแพร่ระบาดของโรคโควิด-19 ลดน้อยลง
รัฐบาลไทย-ข่าวทำเนียบรัฐบาล-รมต.นร. สุวพันธุ์ฯ เป็นประธานการประชุมคณะกรรมการเตรียมการโครงการจิตอาสาเพื่อพัฒนาลำน้ำกับชีวิต บนวิถีแห่งความพอเพียง เพื่อประโยชน์และความสุขของประชาชน ครั้งที่ 2/2561
วันศุกร์ที่ 25 พฤษภาคม 2561
รมต.นร. สุวพันธุ์ฯ เป็นประธานการประชุมคณะกรรมการเตรียมการโครงการจิตอาสาเพื่อพัฒนาลําน้ํากับชีวิต บนวิถีแห่งความพอเพียง เพื่อประโยชน์และความสุขของประชาชน ครั้งที่ 2/2561
รมต.นร. สุวพันธุ์ฯ เป็นประธานการประชุมคณะกรรมการเตรียมการโครงการจิตอาสาเพื่อพัฒนาลําน้ํากับชีวิต บนวิถีแห่งความพอเพียง เพื่อประโยชน์และความสุขของประชาชน โดยจะเริ่มโครงการฯ ประมาณต้นเดือนกรกฎาคม 2561
วันนี้ (24 พ.ค. 61) เวลา 13.30 น. ณ ห้องประชุม 301 ตึกบัญชาการ 1 ทําเนียบรัฐบาล นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี เป็นประธานการประชุมคณะกรรมการเตรียมการโครงการจิตอาสาเพื่อพัฒนาลําน้ํากับชีวิต บนวิถีแห่งความพอเพียง เพื่อประโยชน์และความสุขของประชาชน สรุปสาระสําคัญ ดังนี้
ที่ประชุมรับทราบ ยุทธศาสตร์การพัฒนาตาม “โครงการจิตอาสาเพื่อการพัฒนาลําน้ํากับชีวิต บนวิถีแห่งความพอเพียง เพื่อประโยชน์และความสุขของประชาชน” พร้อมรับทราบความเห็นของหน่วยงานที่เกี่ยวข้องในการขับเคลื่อนโครงการจิตอาสาเพื่อการพัฒนาลําน้ํากับชีวิต บนวิถีแห่งความพอเพียง เพื่อประโยชน์และความสุขของประชาชน และปฏิทินการขับเคลื่อนโครงการจิตอาสาเพื่อการพัฒนาลําน้ํากับชีวิตฯ
นอกจากนี้ ที่ประชุมได้พิจารณาและมีมติเห็นชอบในหลักการ การสนับสนุนงบประมาณเพื่อดําเนินการตามแผนงาน โครงการ โดยฝ่ายเลขานุการจะนําแผนจากทุกภาคส่วนที่เสนอมาบูรณาร่วมกัน ซึ่งปัจจุบันมี 606 โครงการ พร้อมทั้ง ที่ประชุมหารือการกําหนดวัน kick off โครงการ เพื่อให้สัมฤทธิ์ผลตามเป้าหมายที่กําหนดไว้ โดยริเริ่มประมาณต้นเดือนกรกฎาคม 2561
อีกทั้ง ที่ประชุมได้พิจารณาและมีมติเห็นชอบในหลักการเกี่ยวกับแนวทางการดําเนินการนําโครงการจิตอาสาลงพัฒนาในพื้นที่ เพื่อปฏิบัติงานในช่วงต้นเดือนสิงหาคม 2561 โดยระดมจิตอาสาจากชุมชน เอกชน และในพระราชดําริฯ โดยกําหนด 2 วัน วันแรกเป็นวันที่สร้างการรับรู้และเข้าใจ ทิศทางในการดําเนินโครงการ และวันที่ 2 เป็นวันระดมจิตอาสา ซึ่งเป็นวันที่จิตอาสาลงปฏิบัติงานในพื้นที่อย่างเป็นรูปธรรม
นอกจากนี้ ที่ประชุมได้พิจารณาและมีมติเห็นชอบในหลักการ การจัดทําบันทึกข้อตกลงร่วมกันดําเนินโครงการ (MOU) เพื่อให้การดําเนินโครงการเป็นไปด้วยความรวดเร็วและมีส่วนร่วมจากผู้ที่เกี่ยวข้องทุกฝ่าย ซึ่งเห็นควรดําเนินการจัดทํา MOU ใน 2 ระดับ ดังนี้
1.) ระดับส่วนกลาง มอบหมายให้สํานักงานปลัดสํานักนายกรัฐมนตรี (สปน.) จัดทําบันทึกข้อตกลงร่วมกันดําเนินโครงการ (MOU) กับกรมส่งเสริมการปกครองท้องถิ่น กรมการปกครอง กรมที่ดิน กรมป้องกันและบรรเทาสาธารณภัย กรมเจ้าท่า กรมทรัพยากรน้ํา กรมชลประทาน กรมป่าไม้ กรมอุทยานแห่งชาติ สัตว์ป่า และพันธุ์พืช กรมธนารักษ์ สมาคม อบจ. แห่งประเทศไทย สมาคมสันนิบาตเทศบาลแห่งประเทศไทย และสมาคมองค์การบริหารส่วนตําบล (อบต.) แห่งประเทศไทย
2) ระดับจังหวัด มอบหมายให้ อบจ. จัดทําบันทึกข้อตกลงร่วมกันดําเนินโครงการ(MOU) กับ เทศบาล อบต. และส่วนราชการที่เกี่ยวข้องในพื้นที่ตามลําดับ
...........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองปลัดอุตฯ เยี่ยมและให้กำลังใจผู้ประกอบการ SMEs จ.สงขลา
วันพฤหัสบดีที่ 1 มิถุนายน 2560
รองปลัดอุตฯ เยี่ยมและให้กําลังใจผู้ประกอบการ SMEs จ.สงขลา
รองปลัดกระทรวงอุตสาหกรรม ตรวจเยี่ยมและให้กําลังใจผู้ประกอบการ SMEs บริษัท โกร รับเบอร์ ลาเท็กซ์ จํากัด ผู้ผลิตและจําหน่ายยางรองส้นเท้ายางพารา
เมื่อวันที่ 31 พฤษภาคม 2560 นางสาวนิสากร จึงเจริญธรรม รองปลัดกระทรวงอุตสาหกรรม ตรวจเยี่ยมและให้กําลังใจผู้ประกอบการ SMEs บริษัท โกร รับเบอร์ ลาเท็กซ์ จํากัด ผู้ผลิตและจําหน่ายยางรองส้นเท้ายางพารา ซึ่งบริษัทฯ ได้รับอนุมัติสินเชื่อวงเงิน 3 ล้านบาท ในการจัดหาเครื่องจักรพร้อมการสายผลิตรองเท้าแตะ โดยมีการเชื่อมโยงวัตถุดิบจากสหกรณ์การเกษตรรัฐภูมิ จํากัด เพื่อส่งเสริมการแปรรูปยางพาราตามยุทธศาสตร์จังหวัดฯ ซึ่งมี นางสาวอรฤดี เมฆตรงและบิดา ให้การต้อนรับ ณ โรงงานบริษัทฯ ที่อยู่ภายในพื้นที่นิคมอุตสาหกรรมยางพารา (Rubber City) จ.สงขลา
รัฐบาลไทย-ข่าวทำเนียบรัฐบาล-Safety &amp; Health Administration (SHA) คืออะไร ??
วันอาทิตย์ที่ 12 กรกฎาคม 2563
Safety & Health Administration (SHA) คืออะไร ??
มาเรียนรู้กันเถอะ
รัฐบาลไทย-ข่าวทำเนียบรัฐบาล-กรมการค้าภายในชี้แจง การควบคุมคุณภาพทุเรียนหลังการขายผ่านเว็บไซต์อาลีบาบา
วันอังคารที่ 24 เมษายน 2561
กรมการค้าภายในชี้แจง การควบคุมคุณภาพทุเรียนหลังการขายผ่านเว็บไซต์อาลีบาบา
กรมการค้าภายในชี้แจง การควบคุมคุณภาพทุเรียนหลังการขายผ่านเว็บไซต์อาลีบาบา
วันที่ 23 เม.ย. 2561 นายบุณยฤทธิ์ กัลยาณมิตร อธิบดีกรมการค้าภายใน กระทรวงพาณิชย์ ชี้แจงประเด็น การควบคุมคุณภาพทุเรียนหลังการขายผ่านเว็บไซต์อาลีบาบา ตามที่สื่อนําเสนอผลกระทบกรณีแจ๊ค หม่า ประธานกรรมการบริหารอาลีบาบากรุ๊ป ลงนามซื้อขายสินค้ากับรัฐบาลไทย มีประเด็นดังนี้
1. นางสาวจรินทร์ ศิริกาล ฝ่ายจัดซื้อบริษัท ซุปเปอร์ฟรุ๊ตไทยแลนด์ เป็นหนึ่งในบริษัท ที่บริษัท ทีมอล คัดเลือกให้ส่งออกทุเรียนไทยไปยังจีน เปิดเผยว่า ปรากฏการณ์ข่าวการลงทุนของ แจ็ค หม่า ส่งผลให้ราคาทุเรียนรับซื้อปรับตัวขึ้นอย่างต่อเนื่อง ขณะนี้ ราคาทุเรียนเกรดเอ หรือ เกรดคุณภาพ แบบเหมาสวน ราคาเพิ่มขึ้น 78 บาทต่อกิโลกรัมจากก่อนหน้านี้ 65-70 บาทต่อกิโลกรัม ส่วนทุเรียนเกรดซี ขยับจากราคา 55 เป็น 65 บาทต่อกิโลกรัม
2. เจ้าของสวนทุเรียนหลายแห่งใน จ.จันทบุรี ระบุว่า คําสั่งซื้อทุเรียนหมอนทองคุณภาพดีจํานวนมาก ผ่านเว็บไซต์ทีมอลของอาลีบาบากรุ๊ป ทําให้ตลาดราคาส่งทุเรียนจันทบุรีปรับตัวสูงขึ้น โดยในปีนี้ราคาทุเรียนเหมาสวนสูงถึง 110 บาทต่อกิโลกรัม ซึ่งเป็นราคาที่สูงมากกว่าทุกปี ซึ่งเจ้าของสวนทุเรียน กังวลว่าเมื่อราคาทุเรียนสูงขึ้น อาจส่งผลให้ชาวสวนเร่งตัดผลผลิต ซึ่งทําให้คุณภาพของทุเรียนลดลง จึงขอให้ชี้แจงเพื่อสร้างความมั่นใจแก่เจ้าของสวนทุเรียนว่ารัฐบาลมีมาตรการควบคุมคุณภาพทุเรียนอย่างรัดกุม
กรมการค้าภายใน ขอชี้แจงข้อเท็จจริงว่า การดูแลเรื่องการผลิตทุเรียนมีหน่วยงานกระทรวงเกษตรและสหกรณ์เป็นผู้กํากับดูแลห้ามมิให้มีการตัดทุเรียนอ่อน/ทุเรียนด้วยคุณภาพ โดยมีมาตรการลงโทษทั้งผู้ตัดและผู้จําหน่ายทุเรียนอ่อน
การแก้ไขปัญหา กระทรวงพาณิชย์ซึ่งเป็นผู้ดูแลด้านการตลาด ได้เสนอยุทธศาสตร์การค้าผลไม้ครบวงจร ซึ่งคณะรัฐมนตรีได้เห็นชอบแล้วเมื่อวันที่ 6 กุมภาพันธ์ 2561 โดยในยุทธศาสตร์ดังกล่าวได้มุ่งเน้นการพัฒนาอุตสาหกรรมการผลิตผลไม้เมืองร้อนสดและแปรรูปให้มีคุณภาพมาตรฐานเป็นที่ยอมรับในระดับสากล เช่น กําหนดและส่งเสริมมาตรฐานการผลิตและการค้าผลไม้เกรดพรีเมียม (Q-GAP, Thai GAP, Thailand Turst Mark) การส่งเสริมการพัฒนาผลิตภัณฑ์ใหม่ ๆ (New Product Development) การส่งเสริมการทําการตลาดผลไม้เกรดรอง (Undersized) การส่งเสริมการพัฒนาบรรจุภัณฑ์ผลไม้ไทย เป็นต้น ซึ่งกระทรวงพาณิชย์จะดําเนินการส่งเสริมและสนับสนุนเกษตรกรและผู้ประกอบการไทยให้ผลิตสินค้าให้ได้คุณภาพตามที่ตลาดต้องการ เพื่อให้ผู้บริโภคเกิดความชื่อมั่นด้านคุณภาพของผลไม้ไทย
--------------------
รัฐบาลไทย-ข่าวทำเนียบรัฐบาล-โฆษกรัฐบาล เผยรัฐบาลหารือหน่วยงานที่เกี่ยวข้องแก้ไขปัญหายาง โดยให้หน่วยงานรัฐสามารถกำหนดรายละเอียดเพิ่มใน TOR โดยไม่ถือเป็นการล็อกสเปก
วันพุธที่ 28 กุมภาพันธ์ 2561
โฆษกรัฐบาล เผยรัฐบาลหารือหน่วยงานที่เกี่ยวข้องแก้ไขปัญหายาง โดยให้หน่วยงานรัฐสามารถกําหนดรายละเอียดเพิ่มใน TOR โดยไม่ถือเป็นการล็อกสเปก
พลโท สรรเสริญฯ โฆษกประจําสํานักนายกรัฐมนตรี เปิดเผยรัฐบาลหารือหน่วยงานที่เกี่ยวข้องแก้ไขปัญหายาง โดยให้หน่วยงานรัฐสามารถกําหนดรายละเอียดเพิ่มใน TOR ได้ โดยไม่ถือเป็นการล็อกสเปก
วันนี้ (27 ก.พ. 61 ) เวลา 14.50 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พลโท สรรเสริญ แก้วกําเนิด โฆษกประจําสํานักนายกรัฐมนตรี ได้กล่าวถึงการแก้ไขปัญหายางพาราซึ่งรัฐบาลสนับสนุนให้หน่วยงานรัฐใช้ยางเพิ่มขึ้น แต่พบว่าหน่วยงานต่าง ๆ มีการขอใช้ยางน้อยนั้น ส่วนหนึ่งเนื่องจากติดปัญหาเรื่องระเบียบหลักเกณฑ์ของสํานักงานตรวจเงินแผ่นดิน หรือกรมบัญชีกลาง นายกรัฐมนตรี จึงได้มอบหมายให้รองนายกรัฐมนตรี (นายวิษณุ เครืองาม) ไปหารือร่วมกับหน่วยงานที่เกี่ยวข้อง ซึ่งรองนายกรัฐมนตรีได้นําข้อสรุปของผลการหารือดังกล่าวรายงานต่อที่ประชุมครม.รับทราบว่า จากนี้ไปหน่วยงานของรัฐสามารถที่จะกําหนดรายละเอียดเพิ่มเติมลงไปใน TOR ได้ เช่น หากมีบริษัทใดที่จะมารับงานประมูลของรัฐไปให้สามารถที่จะซื้อยางจากการยางแห่งประเทศไทยได้ ซึ่งการยางแห่งประเทศไทยจะไปซื้อยางใหม่จากเกษตรกรโดยตรง รวมทั้งอนุญาตให้ซื้อยางจากองค์กร หรือบริษัทใดก็ได้ แต่ต้องเป็นการซื้อยางใหม่จากเกษตรกรไม่ใช่ยางเก่าในสต็อก และสามารถที่จะกําหนดไว้ใน TOR ได้โดยไม่ถือเป็นการล็อกสเปคแต่อย่างใด เพื่อสามารถพยุงและดูแลราคายางให้กับเกษตรกรชาวสวนยางให้ได้ราคาที่เหมาะสม
สําหรับยางเก่าที่อยู่ในสต็อกก่อนหน้านี้ จํานวน 300,000 ตัน นั้น ปัจจุบันจากการที่รัฐบาลได้มีนโยบายให้มีการบริหารจัดการยางดังกล่าวทําให้ขณะนี้มียางเหลืออยู่ในสต็อก ประมาณ 140,000 กว่าตัน ส่วนจะนํายางที่เหลือมาใช้เมื่อใดนั้น จะพิจารณาตามช่วงเวลาที่เหมาะสมโดยจะไม่ให้ส่งผลกระทบต่อราคายางใหม่ ซึ่งขณะนี้ให้เร่งการดําเนินการในส่วนของยางใหม่ก่อน
---------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก.แรงงาน ผนึก 15 หน่วย ชู เอกลักษณ์อาหารไทย ขับเคลื่อนครัวไทยสู่ครัวโลก
วันจันทร์ที่ 25 กันยายน 2560
ก.แรงงาน ผนึก 15 หน่วย ชู เอกลักษณ์อาหารไทย ขับเคลื่อนครัวไทยสู่ครัวโลก
ก.แรงงาน ร่วมผนึกกําลังลงนามความร่วมมือรวม 15 หน่วยงาน สร้างบุคลากรด้านพ่อครัว
แม่ครัวไทย สร้างเอกลักษณ์ ขนบธรรมเนียมความเป็นไทย ส่งเสริมรสชาติอาหารไทย“ปลัดแรงงาน”
ชื่นชมผู้ประกอบการลงทุนเปิดร้านอาหารไทยในต่างประเทศ จนอาหารไทยเป็นที่นิยมไปทั่วโลก
ก.แรงงาน ร่วมผนึกกําลังลงนามความร่วมมือรวม 15 หน่วยงาน สร้างบุคลากรด้านพ่อครัว
แม่ครัวไทย สร้างเอกลักษณ์ ขนบธรรมเนียมความเป็นไทย ส่งเสริมรสชาติอาหารไทย“ปลัดแรงงาน”
ชื่นชมผู้ประกอบการลงทุนเปิดร้านอาหารไทยในต่างประเทศ จนอาหารไทยเป็นที่นิยมไปทั่วโลก
นํารายได้เข้าประเทศปีละกว่า 4 แสนล้านบาท
หม่อมหลวงปุณฑริก สมิติ ปลัดกระทรวงแรงงาน เป็นประธานในพิธี “ลงนามในบันทึกข้อตกลงความร่วมมือการส่งเสริมและขับเคลื่อนนโยบายครัวไทยสู่ครัวโลก” ณ โรงแรม ดิ เอมเมอรัลด์ โดยกล่าวว่า ความร่วมมือกันระหว่างหน่วยงานภาครัฐและเอกชนในวันนี้ เป็นการส่งเสริมรสชาติอาหารไทยให้คงเอกลักษณ์และ ขนบธรรมเนียมความเป็นไทยเอาไว้ ซึ่งนับเป็นความสําเร็จอีกก้าว ในการขับเคลื่อนนโยบายครัวไทยสู่ครัวโลกของรัฐบาลเพื่อให้สามารถขยายตลาดอาหารไทยออกไปอย่างกว้างขวางยิ่งขึ้นและนํารายได้กลับเข้าสู่ประเทศอีกทางหนึ่ง
ปลัดกระทรวงแรงงาน กล่าวต่อว่า ขอชื่นชมและขอบคุณทุกหน่วยงานที่ได้มามีส่วนร่วมทั้ง
15 หน่วยงาน ได้แก่ กระทรวงแรงงาน โดยกรมพัฒนาฝีมือแรงงาน และกรมการจัดหางาน กระทรวงการต่างประเทศ กระทรวงพาณิชย์ กระทรวงอุตสาหกรรม กระทรวงวิทยาศาสตร์และเทคโนโลยี มหาวิทยาลัยเกษตรศาสตร์ มหาวิทยาลัยสวนดุสิต มหาวิทยาลัยเทคโนโลยีราชมงคลพระนคร วิทยาลัยดุสิตธานี โรงเรียนสอนอาหารครัววันดี โรงเรียนการอาหารเอ็มเอส ซีภัตตาคารบลูเอเลเฟ่นท์ บริษัท ไมเนอร์ อินเตอร์เนชั่นเนล จํากัด (มหาชน) และ บริษัท เอส แอนด์ พี ซินดิเคท จํากัด (มหาชน) ซึ่งมีส่วนสําคัญในการสร้างบุคลากรด้านพ่อครัวแม่ครัวให้ร้านอาหารไทยทั่วโลก ซึ่งในแต่ละปีสามารถนํารายได้เข้าประเทศไม่ต่ํากว่า 4 แสนล้านบาท การต่อยอดในครั้งนี้จะทําให้เกิดการมีงานทํา และสร้างความมั่นคงให้กับบุคลากรด้านอาหาร นําไปสู่การมีคุณภาพชีวิตที่ดีขึ้น ขณะเดียวกันขอชื่นชมผู้ประกอบการที่ได้ไปลงทุนเปิดร้านอาหารไทยในต่างประเทศจนทําให้รสชาติอาหารไทยติดอันดับความนิยมไปทั่วโลก โดยในการนี้ภาครัฐจะช่วยสนับสนุนให้ร้านอาหารไทยได้เป็นที่รู้จักมากยิ่งขึ้น
การลงนามความร่วมมือในครั้งนี้มีเป้าหมายที่จะบูรณาการร่วมกันให้สอดคล้องกับยุทธศาสตร์ชาติในการขับเคลื่อนนโยบายครัวไทยสู่ครัวโลก สําหรับบทบาทของกระทรวงแรงงาน จะมีกรมพัฒนาฝีมือแรงงาน ฝึกอบรมและทดสอบมาตรฐานฝีมือแรงงานในสาขาอาหารไทย เพื่อทําให้ผู้บริโภคมั่นใจได้ว่า รสชาติของอาหารในแต่ละร้านจะคงเอกลักษณ์รสชาติมาตรฐานอาหารไทย ด้านกรมการจัดหางานก็จะดูแลอํานวยความสะดวกในการจัดส่งพ่อครัว - แม่ครัวไปทํางานในต่างประเทศด้วย
-------------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร - ภาพ/
25 กันยายน 2560
รัฐบาลไทย-ข่าวทำเนียบรัฐบาล-กองบัญชาการป้องกันและบรรเทาสาธารณภัยแห่งชาติ เรียกประชุมหน่วยงานรัฐ
วันจันทร์ที่ 23 กันยายน 2562
กองบัญชาการป้องกันและบรรเทาสาธารณภัยแห่งชาติ เรียกประชุมหน่วยงานรัฐ
นายเอกภัทร วังสุวรรณ ผู้ตรวจราชการกระทรวงอุตสาหกรรม ได้รับมอบหมายจาก ปลัดกระทรวงอุตสาหกรรม ให้เป็นผู้แทนกระทรวงอุตสาหกรรม เข้าร่วมประชุม กองบัญชาการป้องกันและบรรเทาสาธารณภัยแห่งชาติ (บกปภ.ช.)
วันนี้ (23 กันยายน 2562) เวลา14.00 น. นายเอกภัทร วังสุวรรณ ผู้ตรวจราชการกระทรวงอุตสาหกรรม ได้รับมอบหมายจาก ปลัดกระทรวงอุตสาหกรรม ให้เป็นผู้แทนกระทรวงอุตสาหกรรม เข้าร่วมประชุม กองบัญชาการป้องกันและบรรเทาสาธารณภัยแห่งชาติ (บกปภ.ช.)โดยมี พลเอก ประวิตร วงษ์สุวรรณ รองนายกรัฐมนตรี เป็นประธาน มพร้อมด้วย รัฐมนตรี และผู้แทนหน่วยงานภาครัฐที่เกี่ยวข้อง ตลอดจนผู้อํานวยการศูนย์อํานวยการใหญ่จิตอาสาพระราชทาน 904 วปร. เข้าร่วมด้วย ณ ห้องประชุมกรมป้องกันและบรรเทาสาธารณภัย ถ.อู่ทองนอก กรุงเทพฯ
ทั้งนี้ ได้มีการถ่อยทอด VDO conferences ไปยังผู้ว่าราชการจังหวัด เพื่อรับทราบโดยพร้อมเพรียงกัน
รัฐบาลไทย-ข่าวทำเนียบรัฐบาล-ปฏิรูปการบริหารระบบสารสนเทศและการสื่อสาร
วันศุกร์ที่ 7 กรกฎาคม 2560
ปฏิรูปการบริหารระบบสารสนเทศและการสื่อสาร
ทีโอที กับ กสท. แบ่งหน้าที่กันให้ชัดเจนมากยิ่งขึ้น เพื่อการบริหารงานโครงข่ายสารสนเทศเพื่อการสื่อสารทั้งภายในประเทศ และระหว่างประเทศอย่างมีประสิทธิภาพ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบให้จัดตั้ง 2 บริษัทลูก เพื่อแก้ไขปัญหาการดําเนินธุรกิจที่ซ้ําซ้อน ภาวะขาดทุน และไม่สามารถแข่งขันกับเอกชนได้ของบริษัททีโอที จํากัด (มหาชน) และบริษัท กสท โทรคมนาคม จํากัด (มหาชน) โดยจะจัดตั้งบริษัทโครงข่ายบรอดแบนด์แห่งชาติ จํากัด หรือ NBN เพื่อให้บริการโครงข่ายอินเทอร์เน็ตภายในประเทศ และบริษัทโครงข่ายระหว่างประเทศและศูนย์บริการข้อมูลอินเทอร์เน็ต จํากัด หรือ NGDC เพื่อให้บริการบรอดแบนด์ระหว่างประเทศ เช่น เคเบิลใยแก้วใต้น้ํา เคเบิลภาคพื้นดินระหว่างประเทศ เป็นต้น ทั้งนี้ บริษัททั้ง 2 แห่งจะเริ่มประกอบการตั้งแต่เดือน ก.ค.60 ซึ่งจะช่วยให้การขับเคลื่อนโครงข่ายสารสนเทศและการสื่อสารของชาติเป็นไปอย่างมีประสิทธิภาพสอดคล้องกับนโยบายไทยแลนด์ 4.0 ของรัฐบาล
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-4 สิ่ง ที่ควรพกติดตัวก่อนออกจากบ้านในสถานการณ์โควิด-19
วันพุธที่ 18 มีนาคม 2563
4 สิ่ง ที่ควรพกติดตัวก่อนออกจากบ้านในสถานการณ์โควิด-19
สิ่งที่ขาดไม่ได้เลยก่อนออกจากบ้านคืออะไรกันนะ
4 สิ่งสําคัญที่ต้องติดตัวก่อนออกจากบ้านในสถานการณ์การแพร่ระบาดของเชื้อไวรัสโควิด-19 ได้แก่
1.หน้ากากอนามัย
2. เจลแอลกอฮอล์
3.ทิชชู่หรือทิชชู่เปียก
4.ถุงขนาดเล็กสําหรับทิ้งหน้ากากอนามัยที่ใช้แล้ว
รัฐบาลไทย-ข่าวทำเนียบรัฐบาล-ทส. ผนึกกำลังประชารัฐร่วมใจ แก้ไขปัญหาน้ำเสีย ชายหาดท่องเที่ยว เมืองพัทยา จ.ชลบุรี
วันศุกร์ที่ 8 กันยายน 2560
ทส. ผนึกกําลังประชารัฐร่วมใจ แก้ไขปัญหาน้ําเสีย ชายหาดท่องเที่ยว เมืองพัทยา จ.ชลบุรี
​กระทรวงทรัพยากรธรรมชาติและสิ่งแวดล้อม โดยกรมควบคุมมลพิษ ได้จัดประชุมสัมมนาประชารัฐร่วมใจ แก้ไขปัญหาน้ําเสีย ชายหาดท่องเที่ยว ซึ่งมีทุกภาคส่วนให้ความสนใจเข้าร่วมการประชุมสัมมนาฯ เพื่อหาแนวทางแก้ไขปัญหาน้ําเสียและขยะชายหาดท่องเที่ยวเมืองพัทยาเมืองต้นแบบ
ในโอกาสนี้ พลเอก สุรศักดิ์ กาญจรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ให้เกียรติเป็นประธานเปิดการประชุมและกล่าวถึงความสําคัญของการมีส่วนร่วมระหว่างผู้ประกอบการและประชาชนในการฟื้นฟูสิ่งแวดล้อมเพื่อแก้ไขปัญหาน้ําเสียและขยะชายหาดท่องเที่ยวเพื่อการพัฒนาอย่างยั่งยืน โดยมีแนวคิดในการแก้ไขปัญหา ดังนี้
1. รู้และเข้าใจปัญหา
2. เมื่อเข้าใจปัญหาแล้วจึงแสวงหาวิธีการแก้ไขปัญหา
3. เมื่อรู้วิธีการแก้ไขแล้วให้ลงมือทํา
4. เมื่อทําแล้ว พิจารณาว่าทํามากพอหรือไม่ เช่น ทําอย่างไรจึงจะนําน้ําเสียกลับไปใช้ประโยชน์ได้อีก หรือ การผลิตน้ําจืดจากน้ําเค็มเพื่อแก้ไขปัญหาการขาดแคลนทรัพยากรน้ํา
ทั้งนี้ ในการดําเนินการดังกล่าวต้องอาศัยความร่วมมือจากภาคประชาชนเป็นสําคัญประกอบกับความเข้มแข็งของท้องถิ่น อีกทั้งควรมีการเพิ่มศักยภาพหรือความรู้ความเข้าใจให้กับท้องถิ่น ตลอดจน องค์ความรู้ในการแก้ไขปัญหาโดยมองปัญหาในภาพรวมทั้งระบบ ซึ่งจะต้องทํางานประสานกัน แบ่งเป็น 3 ระดับ ประกอบด้วย
1. ระดับชุมชน
2. ระดับท้องถิ่น
3. ระดับประเทศ
การประชุมสัมมนาในครั้งนี้ มีผู้เข้าร่วมประชุมทั้งสิ้น ประมาณ 500 คน ประกอบด้วย ผู้ประกอบการ เจ้าของหรือผู้ครอบครองแหล่งกําเนิดมลพิษ ชุมชน เจ้าหน้าที่ขององค์กรปกครองส่วนท้องถิ่น และหน่วยงานที่เกี่ยวข้อง ในการประชุมมีการเสวนาและจัดแสดงนิทรรศการเรื่องประชารัฐ แก้ไขปัญหาน้ําเสีย ชายหาดท่องเที่ยว, การบรรยายเกี่ยวกับการดําเนินการของเจ้าพนักงานควบคุมมลพิษ และปัญหาที่พบ รวมถึงข้อควรรู้สําหรับแหล่งกําเนิดมลพิษในการปฏิบัติตามกฎหมาย ตลอดจนกิจกรรมคลีนิคสิ่งแวดล้อม
รัฐบาลไทย-ข่าวทำเนียบรัฐบาล-สธ.ยืนยันผล 40 ราย จ.ยะลา เป็นลบ
วันพุธที่ 6 พฤษภาคม 2563
สธ.ยืนยันผล 40 ราย จ.ยะลา เป็นลบ
อธิบดีกรมวิทยาศาสตร์การแพทย์ ยืนยันผลตรวจทางห้องปฏิบัติการ 40 รายจาก จ.ยะลา รอบที่ 3 ให้ผลเป็นลบทั้งหมด พร้อมยืนยันไม่พบความผิดพลาดในเรื่องสําคัญ แนะนําที่ต้องปรับปรุง พร้อมให้ศูนย์วิทยาศาสตร์การแพทย์ที่ 12 สงขลา เข้ามาช่วยตรวจ เตรียมตั้ง 2 ห้องปฏิบ
อธิบดีกรมวิทยาศาสตร์การแพทย์ ยืนยันผลตรวจทางห้องปฏิบัติการ 40 รายจาก จ.ยะลา รอบที่ 3 ให้ผลเป็นลบทั้งหมด พร้อมยืนยันไม่พบความผิดพลาดในเรื่องสําคัญ แนะนําที่ต้องปรับปรุง พร้อมให้ศูนย์วิทยาศาสตร์การแพทย์ที่ 12 สงขลา เข้ามาช่วยตรวจ เตรียมตั้ง 2 ห้องปฏิบัติการใน โรงพยาบาลนราธิวาสราชนครินทร์ และโรงพยาบาลปัตตานี เพิ่ม
บ่ายวันนี้ (6 พฤษภาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์โอภาส การย์กวินพงศ์ อธิบดีกรมวิทยาศาสตร์การแพทย์ แถลงผลการตรวจตัวอย่างเพื่อหาเชื้อโควิด-19 ของประชาชนในจังหวัดยะลา จํานวน 40 ราย ครั้งที่ 3 พบว่า ตัวอย่างทั้งหมดถูกส่งมาตรวจในห้องปฏิบัติการกรมวิทยาศาสตร์การแพทย์เมื่อคืนวันที่ 5 พฤษภาคม ขณะนี้ทราบผลทางห้องปฏิบัติการว่าทั้งหมดให้ผลเป็นลบ ไม่พบการติดเชื้อ หลังผลการตรวจสอบ 2 ครั้งที่ห้องปฏิบัติการโรงพยาบาลศูนย์ยะลาและศูนย์วิทยาศาสตร์การแพทย์ที่ 12 สงขลาให้ผลไม่ตรงกัน ขั้นตอนจากนี้กรมวิทยาศาสตร์การแพทย์จะรายงานไปยังสาธารณสุขจังหวัดยะลาให้ได้รับทราบผลอย่างเป็นทางการ ต่อไป
อธิบดีกรมวิทยาศาสตร์การแพทย์ กล่าวว่า จากการส่งทีมเจ้าหน้าที่ผู้เชี่ยวชาญลงพื้นที่ จังหวัดยะลาเพื่อตรวจสอบสาเหตุในสถานที่ปฏิบัติงานจริง ไม่ได้พบความผิดพลาดที่เป็นประเด็นสําคัญ (major error) ระหว่างนี้ได้มอบนโยบายให้ศูนย์วิทยาศาสตร์การแพทย์ที่ 12 สงขลา รับหน้าที่ตรวจยืนยันผลอีกทางหนึ่ง เนื่องจากห้องปฏิบัติการโรงพยาบาลศูนย์ยะลามีภาระงานที่ค่อนข้างมากจากนโยบายการค้นหาผู้ป่วยเชิงรุกในชุมชน ทําให้ต้องตรวจตัวอย่างเชื้อจํานวน 700 – 800 ตัวอย่างต่อวัน ซึ่งเดือนเมษายนที่ผ่านมาตรวจไปกว่า 4,000 ตัวอย่าง ถือว่าเป็นห้องปฏิบัติการขนาดเล็กที่มีปริมาณงานมากที่สุดในประเทศ
“ต้องชื่นชมความทุ่มเทในการทํางานของเจ้าหน้าที่ทุกฝ่ายในจังหวัดยะลา ที่ได้ดําเนินการตรวจค้นหาเชิงรุกยิ่งทําให้จํานวนตัวอย่างเพิ่มขึ้นมาก ขณะนี้ได้เสริมอุปกรณ์เพื่อรองรับการทํางานของเจ้าหน้าที่ในห้องปฏิบัติการโรงพยาบาลศูนย์ยะลาแล้ว พร้อมเร่งจัดตั้งห้องปฏิบัติการในโรงพยาบาลนราธิวาสราชนครินทร์ และโรงพยาบาลปัตตานีเพิ่มเติมขึ้นมา เพื่อช่วยกระจายภาระงานให้ครอบคลุมการตรวจเชิงรุกในพื้นที่ 3 จังหวัดชายแดนภาคใต้อีกด้วย เพื่อให้การตรวจหาผู้ติดเชื้อรายใหม่มีประสิทธิภาพสูงสุด เกิดประโยชน์ต่อการควบคุมและรักษาโรคให้ได้มากที่สุด” นายแพทย์โอภาสกล่าว
****************************** 6 พฤษภาคม 2563
รัฐบาลไทย-ข่าวทำเนียบรัฐบาล-นายกรัฐมนตรีพบหารือกับผู้แทนระดับสูงจากภาคเอกชนเยอรมนีเพื่อสร้างความเชื่อมั่นในการลงทุนในประเทศไทย
วันพฤหัสบดีที่ 29 พฤศจิกายน 2561
นายกรัฐมนตรีพบหารือกับผู้แทนระดับสูงจากภาคเอกชนเยอรมนีเพื่อสร้างความเชื่อมั่นในการลงทุนในประเทศไทย
นายกรัฐมนตรีพบหารือกับผู้แทนระดับสูงจากภาคเอกชนเยอรมนีเพื่อสร้างความเชื่อมั่นในการลงทุนในประเทศไทย
วันนี้ (28 พ.ย. 2561) เวลา 17.00 น. พลเอกประยุทธ์ จันทร์โอชา นายกรัฐมนตรีพบหารือกับผู้บริหารภาคเอกชนเยอรมัน ได้แก่ บริษัท เดมเลอร์ จํากัด บริษัท แดร็คเซิลไมเออร์ กรุ๊ป สมาคมอุตสาหกรรมรางในเยอรมนี (Verband Deutsche Bahnindustrie: VDB) และบริษัท บีเอ็มดับเบิลยู จํากัด ตามลําดับ ณ โรงแรม Hilton สรุปสาระสําคัญการหารือ ดังนี้
นายกรัฐมนตรีได้ใช้โอกาสนี้สร้างความเชื่อมั่นต่อพัฒนาการทางเศรษฐกิจและการเมืองของไทยที่จะมีการเลือกตั้งในต้นปีหน้า ไทยพร้อมสนับสนุนความร่วมมือและการขยายการลงทุนในไทยอย่างต่อเนื่อง เพื่อประโยชน์สูงสุดของทั้งสองฝ่าย โดยได้มีการหารือเป็นรายบริษัท ดังนี้
การหารือกับผู้บริหารบริษัทเดมเลอร์ รัฐบาลไทยพร้อมสนับสนุนการลงทุนจากต่างประเทศเชื่อมั่นในศักยภาพ เทคโนโลยี และนวัตกรรมของบริษัท ยินดีและพร้อมจะให้การสนับสนุนการขยายการลงทุนของบริษัทในประเทศไทย โดยเฉพาะอย่างยิ่งปัจจุบันความนิยมต่อรถยนต์ไฮบริดและรถยนต์ไฟฟ้าของไทยมีเพิ่มขึ้น
ผู้บริหารเดมเลอร์ ชื่นชมรัฐบาลไทยในการบริหารจัดการอํานวยความสะดวกต่อนักลงทุนต่างชาติ โดยบริษัทให้คํามั่นพร้อมลงทุนในระยะยาวและยินดีให้การฝึกอบรมเพื่อพัฒนาทักษะฝีมือแรงงานไทย
การหารือกับผู้บริหารบริษัท Dräxlmaier ซึ่งเป็นบริษัทผู้ผลิตชิ้นส่วนยานยนต์ แบตเตอรี่รถยนต์ ทั้งเครื่องยนต์สันดาป เครื่องยนต์ไฟฟ้า แผงวงจรไฟฟ้า และอุปกรณ์ภายใน และได้มีฐานการผลิตที่ จ.ระยอง นายกรัฐมนตรีได้ขอบคุณที่ให้ความเชื่อมั่นและเลือกลงทุนในประเทศไทย ทั้งนี้ รัฐบาลพร้อมที่จะให้การสนับสนุน ดูแลบริษัทต่างชาติที่ลงทุนในประเทศไทย และขอได้แจ้งให้ทราบว่าการพิจารณาเพิ่มการลงทุนในไทยได้รับการอนุมัติแล้ว โดยผู้บริหาร Dräxlmaier กล่าวชื่นชมการดําเนินนโยบายของรัฐบาลไทยที่อํานวยความสะดวกให้แก่บริษัทฯ เล็งเห็นถึงศักยภาพทางเศรษฐกิจของประเทศไทย และชื่นชมที่มีแรงงานที่มีคุณภาพ
การหารือกับตัวแทนสมาคมอุตสาหกรรมรางในเยอรมนี ซึ่งเป็นผู้แทนของกลุ่มอุตสาหกรรมรางของเยอรมนี มีสมาชิกกว่า 200 บริษัท ทั้งขนาดใหญ่และเล็ก เน้นการผลิตที่เป็นมิตรต่อสิ่งแวดล้อม และเป็นสมาคมฯ ที่มีสัมพันธ์ใกล้ชิดกับรัฐบาล คณะกรรมาธิการยุโรป และรัฐสภายุโรป โดยทางสมาคมฯ สนใจและต้องการที่จะร่วมมือกับไทย เห็นว่าประเทศไทยและคนไทยมีศักยภาพ และมีความพร้อมอย่างมากในการลงทุน ด้านไทยหวังที่จะเห็นความร่วมมือแบบ PPP ซึ่งรัฐบาลมีแผนที่ชัดเจนในระยะยาว จึงพร้อมที่จะร่วมมือและหวังที่จะได้รับการสนับสนุนและการพัฒนาในระบบขนส่งของไทย
การหารือกับผู้บริหารบริษัท BMW นายกรัฐมนตรีขอบคุณบริษัท BMW group ที่ได้ลงทุนในประเทศไทยอย่างต่อเนื่อง โดยเฉพาะในเขตพื้นที่ EEC โดยรัฐบาลให้ความสําคัญต่อการส่งเสริมบรรยากาศที่เอื้ออํานวยต่อการลงทุน และแสดงความชื่นชมที่ BMWให้ความสําคัญ ต่อการพัฒนาบุคลากรไทยโดยสนับสนุนการฝึกอบรมทวิภาคีแก่นักเรียนอาชีวะของไทยในสาขายานยนต์ ผู้แทนบริษัทฯ กล่าวว่ายินดีที่ได้เป็นส่วนในการพัฒนาทักษะทางอาชีพแก่นักเรียนไทย ซึ่งอยู่ระหว่างการอบรมให้นักเรียนอาชีวะผ่านการอบรมมาตรฐานเดียวกันกับที่เยอรมนี และขอบคุณรัฐบาลไทยที่ดูแลการลงทุนของบริษัทในไทยอย่างดี ทั้งนี้ ยินดีจะขยายการลงทุนในไทย เพื่อขาย และส่งออกในเอเชีย อย่างต่อเนื่อง